CELEX: 32014R0579
Language: sk
Date: 2014-05-28
Title: Nariadenie Komisie (EÚ) č. 579/2014 z  28. mája 2014 , ktorým sa udeľuje výnimka z určitých ustanovení prílohy II k nariadeniu Európskeho parlamentu a Rady (ES) č. 852/2004, pokiaľ ide o prepravu kvapalných olejov a tukov v námornej doprave  Text s významom pre EHP

29.5.2014   
            
            
               SK
            
            
               Úradný vestník Európskej únie
            
            
               L 160/14
            
         NARIADENIE KOMISIE (EÚ) č. 579/2014
   z 28. mája 2014,
   ktorým sa udeľuje výnimka z určitých ustanovení prílohy II k nariadeniu Európskeho parlamentu a Rady (ES) č. 852/2004, pokiaľ ide o prepravu kvapalných olejov a tukov v námornej doprave
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (1), a najmä na jeho článok 13 ods. 2,
   keďže:
   
               (1)
            
            
               V nariadení (ES) č. 852/2004 sa stanovuje, že prevádzkovatelia potravinárskych podnikov musia spĺňať všeobecné hygienické požiadavky na prepravu potravín uvedených v kapitole IV prílohy II k uvedenému nariadeniu. V bode 4 uvedenej kapitoly sa vyžaduje, aby sa veľkoobjemová preprava potravín v tekutej, granulovanej alebo práškovej forme uskutočňovala v nádobách a/alebo kontajneroch/cisternách vyhradených na prepravu potravín. Táto požiadavka však nie je praktická a prevádzkovateľom potravinárskych podnikov spôsobuje neprimerane veľkú záťaž, ak sa vzťahuje na prepravu kvapalných olejov a tukov v námorných plavidlách, ktoré sú určené alebo budú pravdepodobne použité na ľudskú spotrebu. Navyše námorné plavidlá vyhradené na prepravu potravín nie sú vždy k dispozícii v dostatočnom množstve tak, aby dokázali pokryť nepretržitý obchod s týmito olejmi a tukmi.
            
         
               (2)
            
            
               Smernicou Komisie 96/3/ES (2) sa umožňuje veľkoobjemová preprava kvapalných olejov a tukov námornou dopravou v nádržiach, ktoré boli predtým použité na prepravu látok uvedených v prílohe k danej smernici, ak sú dodržané určité podmienky, ktoré zabezpečujú ochranu verejného zdravia a bezpečnosť a zdravotnú neškodnosť príslušných potravín.
            
         
               (3)
            
            
               Na základe diskusie v rámci Codex Alimentarius vedúcej k prijatiu kritérií, ktoré by sa použili pri rozhodovaní o prijateľnosti predchádzajúcich nákladov pre následnú veľkoobjemovú prepravu jedlých kvapalných olejov a tukov námornou dopravou (3), ako aj na žiadosť Komisie Európsky úrad pre bezpečnosť potravín (EFSA) posúdil kritériá prijateľnosti predchádzajúcich nákladov pre jedlé tuky a oleje a prijal vedecké stanovisko k revízii kritérií prijateľnosti predchádzajúcich nákladov pre jedlé tuky a oleje (4).
            
         
               (4)
            
            
               Na požiadanie Komisie úrad EFSA takisto vyhodnotil aj zoznam látok, zohľadňujúc uvedené kritériá. EFSA prijal niekoľko vedeckých stanovísk k hodnoteniu látok, pokiaľ ide o ich prijateľnosť ako predchádzajúce náklady pre jedlé tuky a oleje (5)
                   (6)
                   (7)
                   (8).
            
         
               (5)
            
            
               V záujme zrozumiteľnosti právnych predpisov Únie a zohľadnenia výsledkov vedeckých stanovísk úradu EFSA by sa smernica 96/3/ES mala zrušiť a nahradiť týmto nariadením.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Výnimka
   Odchylne od bodu 4 kapitoly IV prílohy II k nariadeniu (ES) č. 852/2004 sa kvapalné oleje alebo tuky, ktoré sú určené alebo budú pravdepodobne použité na ľudskú spotrebu (ďalej len „oleje alebo tuky“), môžu prepravovať aj v námorných plavidlách, ktoré nie sú vyhradené na prepravu potravín, ak sú dodržané podmienky stanovené v článkoch 2 a 3 tohto nariadenia.
   Článok 2
   Podmienky pre výnimku
   1.   Náklad prepravovaný predtým v námornom plavidle v tom istom zariadení, v ktorom sa budú následne prepravovať oleje a tuky, (ďalej len „predchádzajúci náklad“) musí pozostávať z látky alebo zmesi látok uvedených v prílohe k tomuto nariadeniu.
   2.   Veľkoobjemová preprava kvapalných olejov alebo tukov, ktoré sú určené na ďalšie spracovanie, v námorných plavidlách je povolená v nádržiach, ktoré nie sú výlučne vyhradené na prepravu potravín, iba ak sú splnené tieto podmienky:
   
               a)
            
            
               v prípade, že sa oleje alebo tuky prepravujú v nádrži z nehrdzavejúcej ocele alebo v nádrži obloženej epoxidovou živicou alebo jej technickým ekvivalentom, bezprostredný predchádzajúci náklad tvorili:
               
                           i)
                        
                        
                           potraviny alebo
                        
                     
                           ii)
                        
                        
                           náklad zo zoznamu prijateľných predchádzajúcich nákladov uvedených v prílohe
                        
                     alebo
            
         
               b)
            
            
               v prípade, že sa oleje alebo tuky prepravujú v nádrži vyrobenej z materiálov iných ako tie, ktoré sú uvedené v písmene a), tri predchádzajúce náklady prepravované v nádrži tvorili:
               
                           i)
                        
                        
                           potraviny alebo
                        
                     
                           ii)
                        
                        
                           náklad zo zoznamu prijateľných predchádzajúcich nákladov uvedených v prílohe.
                        
                     
         3.   Veľkoobjemová preprava olejov alebo tukov, ktoré nie sú určené na ďalšie spracovanie, v námorných plavidlách je povolená v nádržiach, ktoré nie sú výlučne vyhradené na prepravu potravín, iba ak sú splnené tieto podmienky:
   
               a)
            
            
               nádrž je:
               
                           i)
                        
                        
                           z nehrdzavejúcej ocele alebo
                        
                     
                           ii)
                        
                        
                           obložená epoxidovou živicou alebo jej technickým ekvivalentom
                        
                     a
            
         
               b)
            
            
               tri predchádzajúce náklady prepravované v nádrži boli potraviny.
            
         Článok 3
   Vedenie záznamov
   1.   Kapitán námorného plavidla uskutočňujúceho veľkoobjemovú prepravu olejov a tukov v nádržiach vedie presnú evidenciu dokumentov týkajúcich sa troch predchádzajúcich nákladov prepravovaných v príslušných nádržiach a účinnosti procesu čistenia vykonaného medzi prepravami uvedených nákladov.
   2.   Ak bol náklad preložený na inú loď, kapitán preberajúceho námorného plavidla vedie okrem dokumentačnej evidencie požadovanej v odseku 1 presnú evidenciu dokumentov potvrdzujúcich, že veľkoobjemová preprava olejov a tukov spĺňala počas predchádzajúcej prepravy podmienky stanovené v článku 2, ako aj účinnosť procesu čistenia vykonaného medzi prepravami uvedených nákladov na prvom plavidle.
   3.   Na požiadanie kapitán námorného plavidla poskytne príslušnému orgánu celú dokumentačnú evidenciu stanovenú v odsekoch 1 a 2.
   Článok 4
   Zrušenie
   Smernica 96/3/ES sa zrušuje.
   Článok 5
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. mája 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 139, 30.4.2004, s. 1.
   
      (2)  Smernica Komisie 96/3/ES z 26. januára 1996, ktorou sa udeľuje výnimka z niektorých ustanovení smernice Rady 93/43/EHS o hygiene potravín v súvislosti s námornou dopravou hromadne naložených kvapalných olejov a tukov (Ú. v. ES L 21, 27.1.1996, s. 42).
   
      (3)  Spoločný program FAO/WHO pre potravinové normy, Komisia pre potravinový kódex (Codex Alimentarius Commission), 34. zasadnutie, International Conference Centre, Ženeva, Švajčiarsko, 4. – 9. júla 2011, REP11/CAC, ods. 45 – 46.
   
      (4)  Vedecké stanovisko panelu pre kontaminanty v potravinovom reťazci, vydané na žiadosť Európskej Komisie, k preskúmaniu kritérií prijateľnosti predchádzajúcich nákladov pre jedlé tuky a oleje. Vestník EFSA (EFSA Journal) (2009) 1110, 1 – 21.
   
      (5)  Panel úradu EFSA pre kontaminanty v potravinovom reťazci (CONTAM); Vedecké stanovisko k hodnoteniu látok ako prijateľných predchádzajúcich nákladov pre jedlé tuky a oleje. Vestník EFSA (EFSA Journal) (2009) 7 (11): 1391.
   
      (6)  Panel úradu EFSA pre kontaminanty v potravinovom reťazci (CONTAM); Vedecké stanovisko k hodnoteniu látok, ktoré sú v súčasnosti uvedené na zozname v prílohe k smernici Komisie 96/3/ES ako prijateľné predchádzajúce náklady pre jedlé tuky a oleje, časť I z III. Vestník EFSA (EFSA Journal) (2011) 9 (12): 2482.
   
      (7)  Panel úradu EFSA pre kontaminanty v potravinovom reťazci (CONTAM); Vedecké stanovisko k hodnoteniu látok, ktoré sú v súčasnosti uvedené na zozname v prílohe k smernici Komisie 1996/3/ES ako prijateľné predchádzajúce náklady pre jedlé tuky a oleje, časť II z III. Vestník EFSA (EFSA Journal) (2012) 10 (5): 2703.
   
      (8)  Panel úradu EFSA pre kontaminanty v potravinovom reťazci (CONTAM); Vedecké stanovisko k hodnoteniu látok, ktoré sú v súčasnosti uvedené na zozname v prílohe k smernici Komisie 96/3/ES ako prijateľné predchádzajúce náklady pre jedlé tuky a oleje, časť III z III. Vestník EFSA (EFSA Journal) (2012) 10 (12): 2984.
   
      PRÍLOHA
      
         ZOZNAM PRIJATEĽNÝCH PREDCHÁDZAJÚCICH NÁKLADOV 
      
      
                  Látka (synonymá)
               
               
                  Číslo CAS
               
            
                  Kyselina octová (kyselina etánová; kyselina metánkarboxylová)
               
               
                  64-19-7
               
            
                  Anhydrid kyseliny octovej (anhydrid etánový)
               
               
                  108-24-7
               
            
                  Acetón (dimetylketón; propán-2-ón)
               
               
                  67-64-1
               
            
                  Oleje kyselín a destiláty mastných kyselín – z rastlinných olejov a tukov a/alebo ich zmesí a zo živočíšnych tukov a olejov a tukov a olejov z morských živočíchov
               
               
                  —
               
            
                  Hydroxid amónny (hydrát amónny; čpavkový roztok; vodný roztok čpavku)
               
               
                  1336-21-6
               
            
                  Polyfosfát amónny
               
               
                  68333-79-9 a 10124-31-9
               
            
                  Živočíšne, morské a rastlinné a hydrogenované oleje a tuky podľa MEPC.2/obež. organizácie IMO
               
               
                  —
               
            
                  Benzylalkohol (iba farmaceutické akostné triedy a akostné triedy reaktantov)
               
               
                  100-51-6
               
            
                  
                     N -butylacetát
               
               
                  123-86-4
               
            
                  
                     sec -Butylacetát
               
               
                  105-46-4
               
            
                  
                     terc -Butylacetát
               
               
                  540-88-5
               
            
                  Roztok dusičnanu amónneho 
                  Roztok dusičnanu vápenatého (KN-9) a ich podvojná soľ NH4NO3ߦ5Ca(NO3)2ߦ10H2O, dekahydrát dusičnanu amónno-pentavápenatého, aj „kyselina dusičná, amónno-vápenatá soľ“
               
               
                  6484-52-2
                  35054-52-5
               
            
                  Roztok chloridu vápenatého
               
               
                  10043-52-4
               
            
                  Cyklohexán (hexametylén; hexanaftén; hexahydrobenzén)
               
               
                  110-82-7
               
            
                  Epoxidovaný sójový olej (s obsahom najmenej 7 % a najviac 8 % oxiránového kyslíka)
               
               
                  8013-07-8
               
            
                  Etanol (etylalkohol)
               
               
                  64-17-5
               
            
                  Etylacetát (octan etylnatý, ester kyseliny octovej, octová nafta)
               
               
                  141-78-6
               
            
                  2-etylhexanol (2-etylhexylalkohol)
               
               
                  104-76-7
               
            
                  Mastné kyseliny:
               
               
                   
               
            
                  Kyselina arachidová (kyselina ikozánová)
               
               
                  506-30-9
               
            
                  Kyselina behenová (kyselina dokozánová)
               
               
                  112-85-6
               
            
                  Kyselina maslová (kyselina n -butylová; kyselina butánová; kyselina etyloctová; propyl kyseliny mravčej)
               
               
                  107-92-6
               
            
                  Kyselina kaprinová (kyselina n -dekánová)
               
               
                  334-48-5
               
            
                  Kyselina kapronová (kyselina n -hexánová)
               
               
                  142-62-1
               
            
                  Kyselina kaprylová (kyselina n -oktylová)
               
               
                  124-07-2
               
            
                  Kyselina eruková (kyselina cis -13-behenová)
               
               
                  112-86-7
               
            
                  Kyselina heptylová (kyselina n -heptánová)
               
               
                  111-14-8
               
            
                  Kyselina laurová (kyselina n -laurová)
               
               
                  143-07-7
               
            
                  Kyselina lauroleínová (kyselina dodecénová)
               
               
                  4998-71-4
               
            
                  Kyselina linolová (kyselina 9, 12-oktadekadiénová)
               
               
                  60-33-3
               
            
                  Kyselina linolénová (kyselina 9, 12, 15-oktadekatriénová)
               
               
                  463-40-1
               
            
                  Kyselina myristová (kyselina n -tetradekánová)
               
               
                  544-63-8
               
            
                  Kyselina myristolénová (kyselina n -tetradecénová)
               
               
                  544-64-9
               
            
                  Kyselina olejová (kyselina n -oktadecénová)
               
               
                  112-80-1
               
            
                  Kyselina palmitová (kyselina n -hexadekánová)
               
               
                  57-10-3
               
            
                  Kyselina palmitolejová (kyselina cis -9-hexadecénová)
               
               
                  373-49-9
               
            
                  Kyselina pelargonová (kyselina n -nonánová)
               
               
                  112-05-0
               
            
                  Kyselina ricinolejová (kyselina cis -12-hydroxyoktadec-9-énová)
               
               
                  141-22-0
               
            
                  Kyselina stearová (kyselina n -oktadekánová)
               
               
                  57-11-4
               
            
                  Kyselina valerová (kyselina n -pentánová)
               
               
                  109-52-4
               
            
                  Estery mastných kyselín – každý ester získaný kombináciou uvedených mastných kyselín s ktorýmkoľvek uvedeným mastným alkoholom, ako aj s metanolom a etanolom. Ich príkladmi sú:
               
               
                   
               
            
                  Butyl-myristát
               
               
                  110-36-1
               
            
                  Cetyl-stearát
               
               
                  110-63-2
               
            
                  Oleyl-palmitát
               
               
                  2906-55-0
               
            
                  Metyl-laurát (metyldodekanoát)
               
               
                  111-82-0
               
            
                  Metyl-oleát (metyloktadecenát)
               
               
                  112-62-9
               
            
                  Metyl-palmitát (metylhexadekanoát)
               
               
                  112-39-0
               
            
                  Metyl-stearát (metyloktadekanoát)
               
               
                  112-61-8
               
            
                  Mastné alkoholy:
               
               
                   
               
            
                  Butylalkohol (bután-1-ol; butyralkohol)
               
               
                  71-36-3
               
            
                  Kaproylalkohol (hexán-1-ol; hexylalkohol)
               
               
                  111-27-3
               
            
                  Kaprylalkohol (oktán-1-ol; heptylkarbinol)
               
               
                  111-87-5
               
            
                  Cetylalkohol (alkohol C-16; hexadekán-1-ol; alkohol cetylový; palmitylalkohol, primárny n -hexadecylalkohol)
               
               
                  36653-82-4
               
            
                  Decylalkohol (dekán-1-ol)
               
               
                  112-30-1
               
            
                  Enantylalkohol (heptán-1-ol; heptylalkohol)
               
               
                  111-70-6
               
            
                  Laurylalkohol (dodekán-1-ol; dodecylalkohol)
               
               
                  112-53-8
               
            
                  Myristylalkohol (tertradekán-1-ol; tetradekanol)
               
               
                  112-72-1
               
            
                  Nonylalkohol (nonán-1-ol; alkohol pelargónový; oktylkarbinol)
               
               
                  143-08-8
               
            
                  Oleylalkohol (Z -oktadec-9-enol)
               
               
                  143-28-2
               
            
                  Stearylalkohol (oktadekán-1-ol)
               
               
                  112-92-5
               
            
                  Tridecylalkohol (tridekán-1-ol)
               
               
                  112-70-9
               
            
                  Zmesi mastných alkoholov:
               
               
                   
               
            
                  Laurylmyristylalkohol (C12 – C14)
               
               
                   
               
            
                  Cetylstearylalkohol (C16 – C18)
               
               
                   
               
            
                  Kyselina mravčia (kyselina metánová; kyselina hydrogenkarboxylová)
               
               
                  64-18-6
               
            
                  Fruktóza
               
               
                  57-48-7 a 30237-26-4
               
            
                  Glycerol (roztok glycerolu, t. j. glycerín; propán-1,2,3-triol)
               
               
                  56-81-5
               
            
                  Glykoly:
               
               
                   
               
            
                  1, 3 butándiol (1,3-butylénglykol)
               
               
                  107-88-0
               
            
                  1, 4 butándiol (1,4-butylénglykol)
               
               
                  110-63-4
               
            
                  
                     N -heptán (obchodné akostné triedy)
               
               
                  142-82-5
               
            
                  
                     N -hexán (technické akostné triedy)
               
               
                  110-54-3 a 64742-49-0
               
            
                  Peroxid vodíka
               
               
                  7722-84-1
               
            
                  Izobutanol (2-metyl-1-propanol)
               
               
                  78-83-1
               
            
                  Izobutylacetát (2-metylpropyl-acetát)
               
               
                  110-19-0
               
            
                  Izodekanol (izodecylalkohol)
               
               
                  25339-17-7
               
            
                  Izononanol (izononylalkohol)
               
               
                  27458-94-2
               
            
                  Izooktanol (izooktylalkohol)
               
               
                  26952-21-6
               
            
                  Izopropanol (propán-2-ol; izopropylalkohol; IPA)
               
               
                  67-63-0
               
            
                  Kaolínová suspenzia
               
               
                  1332-58-7
               
            
                  Limonén (dipentén)
               
               
                  138-86-3
               
            
                  Roztok chloridu horečnatého
               
               
                  7786-30-3
               
            
                  Metanol (metylalkohol)
               
               
                  67-56-1
               
            
                  Metyletylketón (2-butanón)
               
               
                  78-93-3
               
            
                  Metylizobutylketón (4-metyl-2-pentanón)
               
               
                  108-10-1
               
            
                  Metyltercbutyléter (MBTE)
               
               
                  1634-04-4 
               
            
                  Melasy vyrobené bežnými postupmi cukrovarníckeho priemyslu s použitím cukrovej trstiny, cukrovej repy, citrusových plodov alebo ciroku
               
               
                  —
               
            
                  Parafínový vosk (potravinová akostná trieda)
               
               
                  8002-74-2 a 63231-60-7
               
            
                  Pentán
               
               
                  109-66-0
               
            
                  Kyselina fosforečná (kyselina ortofosforečná)
               
               
                  7664-38-2
               
            
                  Polypropylénglykol (molekulová hmotnosť väčšia ako 400)
               
               
                  25322-69-4
               
            
                  Pitná voda
               
               
                  7732-18-5
               
            
                  Roztok hydroxidu draselného (lúh draselný)
               
               
                  1310-58-3
               
            
                  
                     N -propylacetát
               
               
                  109-60-4
               
            
                  Propylalkohol (propán-l-ol; 1-propanol)
               
               
                  71-23-8
               
            
                  Propylénglykol (1,2-propylénglykol; propán-1, 2-diol; 1,2-dihydroxy-propán: mono-propylénglykol (MPG); metylglykol)
               
               
                  57-55-6
               
            
                  1,3-propándiol (1,3-propylénglykol; trimetylénglykol)
               
               
                  504-63-2
               
            
                  Tetramér propylénu
               
               
                  6842-15-5
               
            
                  Roztok hydroxidu sodného (sodný lúh)
               
               
                  1310-73-2
               
            
                  Roztok kremičitanu sodného (vodné sklo)
               
               
                  1344-09-8 
               
            
                  Roztok sorbitolu (D-sorbitol; šesťmocný alkohol; D-sorbit)
               
               
                  50-70-4
               
            
                  Kyselina sírová
               
               
                  7664-93-9
               
            
                  Nefrakcionované mastné kyseliny z rastlinných a živočíšnych olejov a tukov a/alebo ich zmesí a z olejov a tukov z morských živočíchov a/alebo ich zmesí za podmienky, že sú na báze jedlých tukov alebo olejov
               
               
                  —
               
            
                  Nefrakcionované mastné alkoholy z rastlinných a živočíšnych olejov a tukov a/alebo ich zmesí a z olejov a tukov z morských živočíchov a/alebo ich zmesí za podmienky, že sú na báze jedlých tukov alebo olejov
               
               
                  —
               
            
                  Nefrakcionované mastné estery z rastlinných a živočíšnych olejov a tukov a/alebo ich zmesí a z olejov a tukov z morských živočíchov a/alebo ich zmesí za podmienky, že sú na báze jedlých tukov a olejov
               
               
                  —
               
            
                  Roztok zmesi močoviny a dusičnanu amónneho (UAN)
               
               
                  —
               
            
                  Biele minerálne oleje
               
               
                  8042-47-5